**Γίνε μέλος της ομάδας του TEDxDUTH 2025**

**Άνοιξαν οι αιτήσεις για την επιλογή της οργανωτικής επιτροπής**

Το TEDxDUTH αποτελεί μια ανεξάρτητη πρωτοβουλία των φοιτητών του Δημοκρίτειου Πανεπιστημίου Θράκης, εμπνευσμένη από συνέδρια που διεξάγονται εδώ και δεκαετίες σε χώρες του εξωτερικού και την Ελλάδα.

Στόχος του TEDxDUTH είναι να «ταξιδεύει» σε όλες τις πόλεις που εδρεύει το Πανεπιστήμιο μας με πρωταρχικό σκοπό να ενώσει την τοπική κοινωνία, διαδίδοντας νέες ιδέες και πυροδοτώντας τον ανοιχτό διάλογο.

Έχοντας πραγματοποιήσει ήδη από το 2019 πέντε επιτυχημένα συνέδρια στις πόλεις της Ξάνθης της Κομοτηνής και της Αλεξανδρούπολης, ετοιμαζόμαστε για το επόμενο.

Αν σπουδάζεις λοιπόν στο Δημοκρίτειο Πανεπιστήμιο Θράκης, έχεις διάθεση να μοιραστείς νέες ιδέες, να γνωρίσεις νέα άτομα που μοιράζονται το ίδιο πάθος με εσένα, μπορείς κι εσύ να γίνεις μέρος αυτού του ταξιδιού συμμετέχοντας στην οργανωτική επιτροπή του TEDxDUTH 2025!

Οι αιτήσεις για την επιλογή της οργανωτικής επιτροπής, που θα σχεδιάσει και θα πραγματοποιήσει το επόμενο TEDxDUTH συνέδριο, έχουν ανοίξει και μια δυναμική ομάδα σε περιμένει!

Συμπλήρωσε έως 08.06.2025 και ώρα 23:59 την αίτησή σου εδώ: <https://lob.ee/tedxduth>